CELEX: 22007D0424(01)
Language: sk
Date: 2007-01-19 00:00:00
Title: Odporúčanie č. 1/2007 Asociačnej rady EÚ – Libanon z 19. januára 2007 týkajúce sa implementácie Akčného plánu EÚ – Libanon

24.4.2007   
            
            
               SK
            
            
               Úradný vestník Európskej únie
            
            
               C 89/1
            
         
      ODPORÚČANIE č. 1/2007 ASOCIAČNEJ RADY EÚ – LIBANON
   
   z 19. januára 2007
   týkajúce sa implementácie Akčného plánu EÚ – Libanon
   (2007/C 89/01)
   ASOCIAČNÁ RADA EÚ – LIBANON,
   so zreteľom na Euro-stredomorskú dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (ďalej len „Euro-stredomorská dohoda“), a najmä na jej článok 76 ods. 2, druhá veta,
   keďže:
   
               (1)
            
            
               Článok 76 Euro-stredomorskej dohody splnomocňuje Asociačnú radu, aby vypracovala náležité odporúčania na účely dosiahnutia cieľov dohody.
            
         
               (2)
            
            
               Podľa článku 86 Euro-stredomorskej dohody prijmú zmluvné strany všeobecné alebo osobitné opatrenia potrebné na splnenie svojich záväzkov podľa tejto dohody a dohliadnu na to, aby sa ciele stanovené v dohode dosiahli.
            
         
               (3)
            
            
               Zmluvné strany Euro-stredomorskej dohody sa dohodli na texte Akčného plánu EÚ – Libanon.
            
         
               (4)
            
            
               Akčný plán EÚ – Libanon podporí implementáciu Euro-stredomorskej dohody prostredníctvom vypracovania a prijatia konkrétnych opatrení zmluvnými stranami, čo poslúži ako praktická pomôcka pri tejto implementácii.
            
         
               (5)
            
            
               Akčný plán má dvojaký účel – stanoviť konkrétne opatrenia na splnenie záväzkov zmluvných strán vyplývajúcich z Euro-stredomorskej dohody a poskytnúť širší rámec na ďalšie upevňovanie vzťahov medzi EÚ a Libanonom, s cieľom dosiahnuť významný stupeň hospodárskej integrácie a prehĺbiť politickú spoluprácu, v súlade s celkovými cieľmi Euro-stredomorskej dohody,
            
         PRIJALA TOTO ODPORÚČANIE:
   Jediný článok
   Asociačná rada odporúča zmluvným stranám, aby implementovali Akčný plán EÚ – Libanon (1) do takej miery, do akej táto implementácia smeruje k dosiahnutiu cieľov Euro-stredomorskej dohody.
   
      V Bruseli 19. januára 2007
      
         
            Za Asociačnú radu
         
         F.-W. STEINMEIER
         
         
            predseda
         
      
   
   
      (1)  http://register.consilium.europa.eu